open-index/open-wikipedia-markdown huggingface dataset:
חיים אלמקיס

**חיים אלמקיס** (נולד ב-20 בדצמבר 1973) הוא סטנדאפיסט, קומיקאי, שחקן סופר ומדבב ישראלי המוכר בין היתר כג'ינג'י בסדרת הנוער זבנג! וכדודו תפוח בסדרה מ.ק. 22.

## קריירה
אלמקיס החל את דרכו בסרט הישראלי "סוף המשחק". בהמשך שיחק שורה של תפקידים קומיים ודרמטיים, בין היתר, בסדרת הנוער זבנג וסדרת האנימציה מ.ק 22, ובסדרות "מה היא עושה איתו?" ב"קומדי בר" עם יעקב כהן ששודרה בערוץ 2, מרחב ירקון, זינזאנה, דו"ח איבגי סוויסה ועוד. כסנדטאפיסט אורח בתוכנית הלילה עם ליאור שליין ששודרה בערוץ 10, בדרמה הקומית בלדה לסוכן ביטוח ב-2005 בתוכנית "יתוש בראש" של החינוכית.

השתתף כחבר קבוע בסדרה עובר כל גבול ששודרה בערוץ ביפ המעלה מערכוני סדנדאפ. שימש כאורח קומי אצל יאיר לפיד, השתתף בסדרה דוקומדיה בערוץ 1 והיה בתפקיד אורח בזאפ לראשון, זינזאנה וכוכבי השכונה עם גרייניק ואלתרמן.

שיחק בהצגה רומיאו ויוליה בתיאטרון חיפה בתפקיד פאריס.

מנחה, תסריטאי ראשי ובין יוצרי הסדרה "לא עוד סרט זיכרון " בטלוויזיה החינוכית שעסקה בנערים ונערות ממשפחת השכול.

ב-1997 שיחק בסרטו של יוני דרמון "סוף המשחק".

כסטנדאפיסט החל דרכו בשנת 1995 במועדון הדומינו גרוס, יחד עם אמנים כמו אדיר מילר, אסי כהן, עדי אשכנזי וגורי אלפי. כיום הוא אמן בית במועדון הסטנדאפ פקטורי בתל אביב.

למד קולנוע 4 שנים בקמרה אובסקורה, במגמת תסריטאות ובימוי.

בתחילת שנות ה-2000 דיבב את הדמות "פופקין", העבד של "זולגאר", בתוכנית הטלוויזיה "שוף על הפרצוף" ששודרה בערוץ הילדים.

ב-2020 הוציא את ספרו הראשון יחד עם אלי גלפרין, "סוגר פינה".

אלמקיס עובד עם נוער בסיכון בתחום הווידאותרפיה, טיפול באמצעות קולנוע ומרצה במרכז שרון ישראל ובמרכז האקדמי קריית אונו לווידאותרפיה והנחיית קבוצות. בנוסף הוא מלמד קולנוע ותקשורת בתיכון עתידים באור עקיבא.

## קישורים חיצוניים

## הערות שוליים

קטגוריה:סטנדאפיסטים ישראלים
קטגוריה:בדרנים ישראלים
קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:מדבבים ישראלים
קטגוריה:בוגרי קמרה אובסקורה - בית הספר לאמנות
קטגוריה:ישראלים שנולדו ב-1973
גן חסידי אומות העולם

**גן חסידי אומות העולם** הוא חלק ממתחם יד ושם, הממוקם על הר הזיכרון בירושלים. גן החסידים נועד להנציח את שמותיהם של אותם לא יהודים שבתקופת השואה סיכנו את חייהם או נרצחו על מנת להציל יהודים מהשמדה על ידי הנאצים, וזאת ללא קבלת תמורה.
## היסטוריה
שדרת חסידי אומות העולם נחנכה ב-1962 בנוכחות שרת החוץ גולדה מאיר. סביב אתר יד ושם נטועים עצים ותחת כל אחד מהם שלט עם שם חסיד אומות העולם ומדינת המוצא שלו. בשדרת חסידי אומות העולם, שהוקדשה למטרה זו, כ-2,000 עצים.

בשנת 1996 נחנך גן חסידי אומות העולם. אדריכלי הגן היו אדריכלי הנוף ליפא יהלום ודן צור. יתר שמותיהם של כ-27 אלף חסידי אומות העולם שהוכרו עד כה (2019) חקוקים בגן חסידי אומות העולם בסדר אלפביתי על קירות שיש, לפי ארץ מוצאם. על קיר הכבוד בגן חסידי אומות העולם מוקדש קיר נפרד לכל מדינה.

כמו כן, טקסי הענקת אותות חסידי אומות העולם מתקיימים בגן. התואר מוענק בטקס למצילים, כולל אלה שכבר נפטרו וקרוביהם; התואר מוענק לעיתים בארץ הנמען על ידי שגריר ישראל, והוא מעניק מדליה מיוחדת ועליה שמם.

בעבר הייתה נהוגה נטיעת עץ בגן חסידי אומות העולם, אך עד מועד חנוכת הגן זכו קרוב ל-14,000 חסידי אומות עולם להכרה, ומכיוון שלא נותר מקום באתר לנטיעת עץ לכבוד כל אחד מהם, לא נהוגה נטיעה כעת. הנוהג הנוכחי הוא הענקת מדליה ותעודה, וחקיקת שם חסיד אומות העולם על קיר השיש בגן חסידי אומות העולם.

מאות שמות חדשים נוספים לקירות בגן מדי שנה. בשנת 2011 הורחב הגן ונבנו קירות חדשים.

## גלריה

גן חסידי אומות העולם ביד ושם - מראה חלקי.jpg|thumb|גן חסידי אומות העולם ביד ושם - כניסה מזרחית לגן
גן חסידי אומות העולם.jpg|thumb|גן חסידי אומות העולם ביד ושם - מראה חלקי
גן חסידי אומות העולם, יד ושם.jpg|thumb|גן חסידי אומות העולם ביד ושם - מראה חלקי
גן חסידי אומות העולם ביד ושם.jpg|thumb|גן חסידי אומות העולם ביד ושם - מראה חלקי


## קישורים חיצוניים
* אבני דרך בפעילות המחלקה לחסידי אומות העולם ביד ושם, באתר יד ושם

## הערות שוליים

קטגוריה:הנצחת חסידי אומות העולם
קטגוריה:יד ושם: אנדרטאות
קטגוריה:דפים עם תרגומים שלא נסקרו
קטגוריה:ירושלים: גנים ופארקים
בן רלס

**בן רלס** (באנגלית: **Ben Relles**; נולד בשנת 1975) הוא מנהל מחלקת הקומדיה בחברת יוטיוב, כחלק מתוכנית "יוטיוב אוריג'ינלס" (Youtube Originals).

בתפקיד זה, הוא מפקח על פיתוח תכנים קומיים חדשים ביוטיוב. לפני שהחל את כהונתו כמפקח על מחלקת הקומדיה ביוטיוב, היה רלס סמנכ"ל התכנות בנקסט ניו נטוורקס (Next New Network).

רלס יצר את רשת הקומדיה "ברלי פוליטיקל" (Barely Political), שסך הצפיות בתכנים שהועלו לערוץ היוטיוב של הרשת עומד על כ-2.5 מיליארד.

רלס התחיל את הערוץ כאשר יצר את סדרת סרטוני "אובמה גירל" (Obama Girl).

רלס כיום ממשיך לפקח על "ברלי פוליטיקל" שהציגה סדרות של "קי אוף אוסום" (Key of Awesome), "סופר ת'רפי" (Super Therapy) ו"אוטו-טיונז ניוז" (Auto-Tune the News). הוא עזר לפתח ולהרחיב את רשת ערוצי ויסאוס (Vsauce) ביוטיוב, יחד עם מייקל סטיבנס. כיום, הרשת השיגה כ-2.5 מיליארד צפיות. הרשת כוללת את ערוצי Vsauce1, Vsauce2 ו-Vsauce3.

הוא קיבל את התואר שלו בשיווק מבית הספר וורטון.

## קישורים חיצוניים

* 

קטגוריה:בוגרי אוניברסיטת ויסקונסין–מדיסון
קטגוריה:בוגרי בית הספר וורטון
קטגוריה:יוטיוב
קטגוריה:אמריקאים שנולדו ב-1975
יוז'ף מארקוש (אלפונזו)

ממוזער|קברו, קבר אשתו וקבר בתו בבית הקברות היהודי (רחוב קוזמה) בבודפשט
**יוֹז'ף מַארְקוֹש** (במקור **מרקשטיין**, היה מוכר בשם הבמה "**אַלְפוֹנְזוֹ**", בהונגרית: **Markos József**; בודפשט, 28 בפברואר 1912 – בודפשט, 31 במאי 1987) היה אמן יהודי-הונגרי, שחקן, הומוריסט. אמן הפרודיה, שאהב להשתמש באלמנטים של פנטומימה. הוא פיתח את הופעותיו על הבמה עד לפרט הקטן ביותר.

## משפחתו
אביו היה ברטלן מרקשטיין ואמו יוליה שטרן. לאלפונזו נולדו שלושה ילדים. בנו הבכור הוא השחקן - קומיקאי הידוע ג'רג' מארקוש, הומוריסטן, הופיע יחד עם אביו כמה פעמים. בתו הייתה ז'וז'ה מארקוש (1995-1954). בנו הצעיר, אישטוואן מארקוש, גר בקנדה מתחילת שנות ה-90 של המאה הקודמת, למד באוניברסיטה באוטווה ומונטריאל ומאז 2001 מלמד גם בהונגריה ומשמש כמתורגמן מאנגלית ומצרפתית.

## ביוגרפיה
כבר כנער היה בעל כוח פיזי רב, אביו היה סוחר עופות יהודי, ובבעלותו היו גם שלושה בתי קפה/מסעדה. בבית הספר היה תלמיד גרוע. הלימודים לא משכו אותו. בגיל 17 סולק מבית הספר לאחר סכסוך קשה עם אחד המורים שלו. סילוקו מבית הספר עורר את טינת אביו ששלח את הנער הסורר לחבר בשטרסבורג, אבל הוא נסע לבסוף לפריז, שם שהה שמונה חודשים ועבד כמכונאי רכב במפעל המכוניות רנו. הוא לא אהב את העיסוק הזה וחזר הביתה והפך לארטיסט בלהקה שפעלה בלונה פארק בבודפשט. עם להקה זו יצא לבולגריה והגיע לסופיה. שם הוצג כ"שור הבלתי מנוצח של הורטובאדי" (ערבת הדשא הטבעית הגדולה ביותר באירופה). הוא ניצח במספר קרבות היאבקות ברחבי בולגריה עד שנוצח על ידי יריב טורקי.

לאחר חזרתו לבודפשט שיחק במועדונים אחדים. חייו הסוערים הובילו אותו בשנת 1935 למצרים לסודאן, ללבנון, לסוריה ולטורקיה - בהם הופיע במועדונים שונים. ב־1937 וב־1938 הגיע לקולנוע האיטלקי, שם שיחק עם מרסל מרסו ועם לואי ארמסטרונג הצעיר וכך הגיע גם לאולימפיה בפריז. במסעותיו רכש ידיעת מספר שפות: גרמנית, איטלקית, צרפתית, רוסית וערבית.

כיהודי, גויס בתחילת 1944 ל"שרות עבודה", אך נמלט והתחבא עד סוף מלחמת העולם השנייה. בשנים לאחר המלחמה שיחק על במות שונות ובעשרות סרטים ובפרסומות, עד יום מותו כמעט בשנת 1987.

## סרטיו המובחרים (תפקידו בסוגריים)

## קישורים חיצוניים

## הערות שוליים

קטגוריה:יהודים בשואה: הונגריה
קטגוריה:ניצולי השואה: הונגריה
קטגוריה:משתתפי פעילות האומנות אומיקה
קטגוריה:שחקני קולנוע וטלוויזיה יהודים הונגרים
קטגוריה:תיאטרון הונגרי
קטגוריה:קומיקאים יהודים הונגרים
קטגוריה:שחקני תיאטרון יהודים הונגרים
קטגוריה:בודפשט: אישים
קטגוריה:יהדות בודפשט
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:אישים במחנות שרות העבודה (הונגריה)
קטגוריה:הונגרים שנולדו ב-1912
קטגוריה:הונגרים שנפטרו ב-1987
Born to Die (שיר)

**Born to Die** (בעברית: **נולדה למות**) הוא סינגל שהוקלט על ידי הזמרת-יוצרת האמריקאית לנה דל ריי, מתוך אלבום הבכורה שלה, *[[Born to Die]]*. השיר יצא לאור ב-30 בדצמבר 2011, כסינגל השני מתוך האלבום.

השיר הגיע למקום השמיני במצעד של מדיה פורסט, והתשיעי במצעד הסינגלים הבריטי.

## רקע וכתיבה
השיר בדומה לשאר שיריה של לנה דל ריי, נכתב על ידה ועל ידי ג'סטין פארקר. הוא הופק על ידי פארקר ואמיל הייני. השיר הוא שיר בסגנון הטריפ הופ ומשלב בתוכו גם את סגנון הבארוק פופ והסאדקור. בנוסף לכך, קיבל השיר את תואר הזהב בגרמניה, על מכירות של למעלה מ-150,000 עותקים.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-270 מיליון השמעות.
## וידאו קליפ
הווידאו קליפ הנלווה שצולם לשיר הועלה לערוץ היוטיוב של לנה דל ריי ב-13 בדצמבר 2011, כמה ימים לפני שיצא כסינגל. את הקונספט של הקליפ יצרה דל ריי בעצמה והוא בוים על ידי יואן למואן. הקליפ צולם בטירה השוכנת ברומניה.

נכון לאפריל 2020, מונה הצפיות של הקליפ עומד על למעלה מ-440 מיליון צפיות.

## מיקומי שיא

## נתוני מכירות

## פרסים ומועמדויות

## היסטוריית יציאות לאור

## קישורים חיצוניים

## הערות שוליים

קטגוריה:שירי לנה דל ריי
קטגוריה:שירים באנגלית
קטגוריה:שירים שנכתבו על ידי ג'סטין פארקר
קטגוריה:שירים שנכתבו על ידי לנה דל ריי
קטגוריה:שירים שהופקו על ידי אמיל הייני
קטגוריה:וידאו קליפים שבוימו על ידי יואן למואן
קטגוריה:בלדות פופ
דייוויד רוזן

**דייוויד רוזן** (באנגלית: **David Rosen**; נולד ב-21 בספטמבר 1938 בסן פרנסיסקו) הוא מוזיקולוג, מומחה לאופרה איטלקית במאה ה-19 וראשית המאה ה-20. הוא נודע בגילוי הפרטיטורה השלמה של "המיסה לרוסיני" שנחשבה לאבודה, בארכיבי בית ההוצאה האיטלקי קאזה ריקורדי בשנת 1986.

רוזן היה אחראי להוצאה הביקורתית של הרקוויאם של ורדי ומדריך המוזיקה על הרקוויאם בהוצאת אוניברסיטת קיימברידג'. כמו כן גילה בספרייה הלאומית של צרפת קטע בכתב היד של דון קרלוס, שהיה צורך להשמיט כדי לוודא שביצוע הבכורה של האופרה יסתיים לפני חצות הלילה. תגלית זו הובילה לגילוי נוסף של עוד מוזיקה שהושמטה גם היא.

רוזן גילה עניין גם בהבנת הבימוי המקורי של האופרה בשלהי התקופה הרומנטית, והוציא לאור עבודה ראשונית על בימוי נשף המסכות. הוא פרופסור אמריטוס למוזיקולוגיה במחלקה למוזיקה באוניברסיטת קורנל. הוא עבד גם עם ה"צֶ'נְטְרוֹ סְטוּדי ג'אקומו פוצ'יני" וה"פונדו לאונקוואלו.

## קישורים חיצוניים


* music.cornell.edu/people/faculty/


## הערות שוליים

קטגוריה:מוזיקולוגים אמריקאים
קטגוריה:סגל אוניברסיטת קורנל
קטגוריה:אמריקאים שנולדו ב-1938
ג'פרי יאנג

**ג'פרי יאנג** (באנגלית: **Jeffrey Young**; נולד ב-9 במרץ 1950) הוא פסיכולוג אמריקאי, מפתח שיטת ה"סכמה תרפיה".

את התואר הראשון השלים יאנג באוניברסיטת ייל. לאחר מכן המשיך ללמוד לתואר שני ושלישי באוניברסיטת פנסילבניה, שם עשה את הפוסט-דוקטורט אצל ד"ר אהרון בק, מייסד גישת הטיפול הקוגניטיבי ובהמשך הטיפול הקוגניטיבי-התנהגותי (CBT).

הוא כתב ספרים רבים על טיפול קוגניטיבי-התנהגותי וסכמה תרפיה, שנועדו בעיקר לפסיכותרפיסטים. ספרו, "Reinventing Your Life", מיועד לציבור הרחב.

## קישורים חיצוניים
* ד"ר דויד ון-נויס, ריאיון עם ד"ר ג'פרי יאנג.

קטגוריה:בוגרי אוניברסיטת ייל
קטגוריה:בעלי תואר דוקטור מאוניברסיטת פנסילבניה
קטגוריה:פסיכולוגים אמריקאים
קטגוריה:אמריקאים שנולדו ב-1950
Red Blooded Woman

**Red Blooded Woman** (בעברית: **אישה חמת מזג**) הוא סינגל שהוקלט על ידי הזמרת-יוצרת האוסטרלית קיילי מינוג, מתוך אלבומה התשיעי, Body Language. השיר יצא לאור ב-1 במרץ 2004, כסינגל השני מתוך האלבום.

השיר הגיע למקום הראשון במצעד שברומניה, והחמישי במצעד הסינגלים הבריטי.

## רקע וכתיבה
השיר נכתב והופק על ידי ג'וני דאגלס וקרן פולה. השיר הוא שיר בסגנון ההיפ הופ, אשר משלב בתוכו גם את סגנון הסינת'פופ. עם השיר הופיעה מינוג במהלך סיבוב ההופעות השמיני שלה, "".

בנוסף לכך, זכה השיר למעמד הזהב בניו זילנד, על סך מכירות של 5,000 עותקים.

## וידאו קליפ
הווידאו קליפ הנלווה שצולם לשיר הועלה לערוצה של קיילי מינוג ב-8 באפריל 2010. הקליפ בוים על ידי ג'ייק נאוה, שעבד עם אמנים כדוגמת ביונסה. הקליפ צולם בלוס אנג'לס, קליפורניה בדצמבר 2003.

נכון לאפריל 2024, מונה הצפיות של הקליפ עומד על כ-18 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי קיילי מינוג
קטגוריה:שירים באנגלית
קטגוריה:וידאו קליפים שבוימו על ידי ג'ייק נאוה
קטגוריה:שירי היפ הופ
קטגוריה:סינגלים שהגיעו למקום הראשון ברומניה
Franz Ferdinand (אלבום)

**Franz Ferdinand** הוא אלבום הבכורה של להקת האינדי-רוק הסקוטית "פרנץ פרדיננד". האלבום הוקלט בשוודיה ויצא לאור ב-9 בפברואר 2004.

## רקע

אלבום הבכורה של להקת פרנץ פרדיננד, הנושא את שם הלהקה, הוקלט במהלך שנת 2003 באולפני "Gula" במאלמו, שוודיה והופק על ידי חברי הלהקה בשיתוף עם המפיק השוודי טורה יוהנסון. עם צאתו, נכנס האלבום למצעד האלבומים של בריטניה במקום השלישי. האלבום מכר יותר מ-3.6 מיליון עותקים ברחבי העולם, עם למעלה מ-1.27 מיליון עותקים בבריטניה ולמעלה ממיליון עותקים בארצות הברית.

האלבום זכה בפרס מרקורי ובפרס NME בקטגוריית "האלבום הטוב ביותר" בשנת 2004. כמו כן, נכלל בספר "1001 האלבומים שחייב לשמוע לפני שמתים" בשנת 2005 ודורג במקום השני במגזין "פלנט" ובמקום 14 ברשימת האלבומים הטובים ביותר של שנות 2004-2009 במגזין "קלאש". מגזין המוזיקה המקוון פיצ'פורק דירג את "פרנץ פרדיננד" במקום 101 מתוך 200 אלבומים מובילים של שנות ה -2000.

בשירים "Tell her tonight", "Van Tango" ו-"All for You, Sophia" השירה מבוצעת על ידי הגיטריסט ניק מקקארתי, ולא על ידי סולן הלהקה, אלכס קפרנוס.

## רשימת רצועות

## קישורים חיצוניים

קטגוריה:אלבומי בכורה מ-2004
קטגוריה:אלבומים באנגלית
קטגוריה:אלבומי אינדי רוק
קטגוריה:אלבומי פוסט פאנק
Can't Stop Dancin'

**** (בעברית: **לא יכולה להפסיק לרקוד**) הוא סינגל שהוקלט על ידי הזמרת-יוצרת האמריקאית בקי ג'י. השיר יצא לאור ב-4 בנובמבר 2014, על ידי חברות התקליטים קימוסבי רקורדס ו-RCA רקורדס, כסינגל שלא מתוך אלבום.

השיר הגיע למקום הראשון במצעד שבהולנד, וה-88 במצעד הבילבורד הוט 100.

## רקע וכתיבה
השיר נכתב על ידי בקי ג'י, דוקטור לוק, אלכסנדר קסטילו ואסקז, אר. סיטי וקרקוט והופק על ידי דוקטור לוק וקרקוט. השיר הוא שיר בסגנון הפופ הלטיני, המשלב בתוכו גם את סגנון הדאנס-פופ, שאפיין שירים נוספים של ג'י.

בנוסף לכך, עלה השיר לרשת הזרמת המדיה ספוטיפיי, בסמוך לצאתו.

## וידאו קליפ
הווידאו קליפ הנלווה שצולם לשיר הועלה לערוץ ה-Vevo של בקי ג'י ב-3 בדצמבר 2014. הקליפ בוים על ידי האנה לוקס דייוויס. בתחילת הקליפ ניתן לראות את ג'י עומדת במרפסת, כשהיא מביטה לעבר הרחוב. לאורכו של הקליפ ניתן לראותה רוקדת ללא הפסקה, כשם השיר.

נכון לפברואר 2019, מונה הצפיות של הקליפ עומד על כ-171 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי בקי ג'י
קטגוריה:שירים באנגלית
קטגוריה:שירים שנכתבו על ידי בקי ג'י
קטגוריה:שירים שנכתבו על ידי ד"ר לוק
קטגוריה:שירים שנכתבו על ידי סירקט
קטגוריה:שירים שנכתבו על ידי ת'רון תומאס
קטגוריה:שירים שהופקו על ידי ד"ר לוק
קטגוריה:שירים שהופקו על ידי סירקט
קטגוריה:וידאו קליפים שבוימו על ידי האנה לוקס דייוויס
קטגוריה:שירים על ריקודים
אנריק פריס דה ורגאס

**אנריק פריס דה ורגאס** (בקטלאנית: **Enric Peris de Vargas**, נולד ב-1885 בברצלונה שבספרד, נפטר ב-17 בפברואר 1953 בברצלונה) היה כדורגלן ואתלט ספרדי-קטלאני ששיחק בראשית המאה ה-20. הוא היה לשחקן הראשון של ברצלונה שעורך מעל ל-200 הופעות במדיה.

## קריירה
פריס נולד וגדל בברצלונה, בירת קטלוניה. ב-1903 החל פריס לשחק בשורות אינטרנסיונל, קבוצה מקומית מהעיר ברצלונה. ב-1906 הצטרף לשורות ברצלונה, הקבוצה הבכירה באזור, שם שיחק עד 1917. תחילה שיחק פריס כקשר, אך במהרה הפך לקיצוני שמאלי. פריס היה לשחקן הראשון בהיסטוריית המועדון שעורך מעל ל-200 הופעות במדי הקבוצה. בסך הכול שותף ב-308 משחקים, בהם הבקיע 34 שערים. פריס היה שותף לזכייה במספר רב של תארים. עם ברצלונה זכה שלוש פעמים בגביע הספרדי, בשנים 1910, 1911 ו-1913 - כשפריס משחק במשחקי הגמר של כל אחד מהגביעים הללו, לצד שחקנים כגון מנואל אמצ'סורה, אלפרד מסנה, רומה פורנס ופאולינו אלקנטרה. בנוסף, סייע לקבוצה לזכות חמש פעמים באליפות קטלוניה וכן ארבע פעמים בגביע הפירנאים, טורניר ששולבו בו קבוצות מספרד ומצרפת. בנוסף לדרכו בברצלונה, שיחק פריס במדי נבחרת קטלוניה, במדיה ערך 10 הופעות.

מעבר לכדורגל, היה פריס גם אתלט, מתמחה בריצת 100 מטרים ובקפיצה לרוחק. יתר על כן, היה שופט כדורגל לתקופה מסוימת. בין 1924 ל-1931 היה הגזבר ורואה החשבון של בית הספר הקטלאני לשופטים, וכמו כן היה חבר בבית הספר הארצי לשופטים.

אחיו אגוסטי וליסרד היו כדורגלנים גם הם. אח נוסף, ז'ואקים, היה נשיא ברצלונה בין 1914 ל-1915.

## תארים
;ברצלונה
* אליפות קטלוניה (5): 1909, 1910, 1911, 1913, 1916
* הגביע הספרדי (3): 1910, 1911, 1913
* גביע הפירנאים (4): 1910, 1911, 1912, 1913

## לקריאה נוספת

* 
* 


## קישורים חיצוניים

* Enric Peris de Vargas, Gran Enciclopèdia Catalana

קטגוריה:אתלטים ספרדים
קטגוריה:כדורגלני ברצלונה
קטגוריה:חלוצי כדורגל ספרדים
קטגוריה:חלוצי כדורגל קטלאנים
קטגוריה:כדורגלנים קטלאנים
קטגוריה:שופטי כדורגל
קטגוריה:כדורגלנים ספרדים
קטגוריה:ספרדים שנולדו ב-1885
קטגוריה:נפטרים ב-1953
כלא איסלאס מריאס

**כלא איסלאס מַרִיאָס**, או באופן רשמי **מושבת העונשין הפדרלית איסלאס מריאס** (בספרדית: **Colonia Penal Federal Islas Marías**) היה בית סוהר ומושבת עונשין של הממשלה הפדרלית של מקסיקו, שנוהל באמצעות המזכירות הפדרלית לביטחון הציבור. הכלא היה ממוקם על איסלה מריה מאדרה, האי הצפוני והגדול בארכיפלג איסלאס מריאס מחוץ לחוף האוקיינוס השקט של מקסיקו, בתחומי מדינת נאיאריט.
## היסטוריה
הכלא נבנה בשנת 1905, תחת ממשלת פורפיריו דיאס. כלא איסלאס מריאס היה "גאוות הממשלה", והיה מודל הכליאה המודרני ביותר של אותה תקופה, "הוכחה לבריחה", אשר פעלה כחלופה לשיכון עבריינים, שבגלל הפרופיל שלהם והרקע, לא יכולים להיות מוחזקים בכלא לקומברי (Lecumberri) .

עד 1950 מושבה זו הייתה ידועה כמרכז מעצר פדרלי, בשל אלימות, מחלה ועבודת כפייה. לפי הערכה, המספר הכולל של האסירים ששוכנו שם עלה על 29,000.

במהלך ממשלת ארנסטו סדייו החליטה הממשלה על מודרניזציה של מערכת בתי הכלא, ואיסלאס מריאס הוצא משימוש. ב-27 בנובמבר 2003 הוכרז המקום כשמורה ביוספרית, אך מערכת בתי הכלא המשיכה להתקיים.

מצב בתי הכלא במקסיקו נעשה כל כך חמור עד שהממשלה הודיעה ב-2004 כי הם מפעילים מחדש את בית הכלא של איסלאס מריאס כדי להעביר 2,500 אסירים מבתי כלא בכל רחבי הארץ.

ברם, ב-18 בפברואר 2019 חתם נשיא מקסיקו, אנדרס מנואל לופס אוברדור, על הצהרה לסגירת בית הכלא הפדרלי של איסלאס מריאס ואמר כי הוא רוצה לקדם "יותר בתי ספר ופחות בתי כלא".

## בריחות מהכלא
מהכלא ברחו לפחות 76 אסירים ב-25 השנים האחרונות, 29 מהם בשנה אחת – שנת 1986. על פי דיווחי העיתונות הגורמים הם ערנות מינימלית, מחסור בשומרים וציוד לקוי. בין האסירים המסוכנים ביותר שנמלטו היו 28 רוצחים וחוטפים. מתוך 76 הנמלטים רק 10 נתפסו מחדש. לפי מקור אחד,95% מהבריחות נגרמו עקב שחיתות.
* ב-25 באוקטובר 1986 ברחה משפחה שלמה של חוטפים, האחים רייס סרבין ממיצ'ואקאן, והם מעולם לא נתפסו.
* ב-16 בינואר 2006 הצליחו שלושה סוחרי סמים לברוח. היו אלה חוסה אברהם גונסאלס סאלאס, פרננדו מנדס דל פיירו ולואיס ריי לופס באררה. גונסאלס סאלאס ומנדס דל פיירו נידונו בקליפורניה, ארצות הברית. באמצעות תוכנית לחילופי אסירים הם הועברו למדינת מיצ'ואקאן. גונסאלס סאלאס נידון ל-24 שנים בגין הברחת מתאמפטמינים והרואין. מנדס דל פיירו נידון ל-18 שנים על החזקה והפצה של קוקאין. לופס באררה שהגיע מלסן לואיס פוטוסי נכנס לאיסלאס מריאס ב-7 באוקטובר 2000. הוא נידון ל-11 שנים ולשלושה חודשים על החזקת מריחואנה.
* ב-24 בנובמבר 2011 ניסו שישה אסירים להימלט באמצעות מכלי פלסטיק כמכשירי ציפה. הם נסחפו על ידי זרמים כ-60 קילומטרים מדרום לאי. סירה חולפת הבחינה בהם והסגירה אותם לשלטונות, והם הוחזרו מיד לכלא האי.

## מינהל
במשך שנים רבות נוהל בית הסוהר על ידי מזכירות הפנים. במהלך השנים נעה אוכלוסיית הכלא מ-300 עד 3,000 אסירים.

בנוסף לאסירים, על האי ישנם עובדים של מוסדות שונים של הממשלה הפדרלית, כגון המזכירות לחינוך הציבורי, המזכירות לאיכות הסביבה, המזכירות לתקשורת ותחבורה, משרדי דואר ומזכירות הצי.

קבוצה נוספת של מתיישבים כוללת שרי דת וחניכים של הכנסייה הקתולית, נזירות מסדר השירות החברתי ומורים וקרוביהם.

המושבה נשלטת על ידי פקיד ממשלתי שהוא גם מושל האיים וגם השופט הראשי.

הפיקוד הצבאי הוא עצמאי מהממשלה ומופעל על ידי קצין של הצי המקסיקני.

הכומר הראשון בהיסטוריה של איסלאס מריאס היה האסיר ארטורו סלסידו, שנידון על סחר בסמים. סלסידו בנה את בית התפילה הראשון והרכיב את הכנסייה הנוצרית הראשונה בכלא.

## הערות שוליים

קטגוריה:מקסיקו: בתי סוהר
קטגוריה:בתי סוהר שנסגרו
ילדי קרטוני החלב

**ילדי קרטוני החלב** הוא כינוי לילדים אשר תמונותיהם פורסמו על קרטוני חלב לאחר שהוכרזו כנעדרים, במטרה לסייע באיתורם. החל משנות ה-80
ועד לשנות ה-90 של המאה ה-20 המאוחרות פורסמו תמונות של ילדים אלה על קרטוני חלב בארצות הברית. לאחר מכן החליפו שיטות אחרות למציאת ילדים נעדרים את הנוהג הזה.

## היסטוריה
במהלך שנות ה-70 וה-80 של המאה ה-20 מקרים של העלמות ילדים תפסו תשומת לב רבה בתקשורת. בין המקרים הידועים היו היעלמותו של הילד איתן פץ בשנת 1979, וחטיפתו ורציחתו של אדם וולש ב-1981.
פרסומים אלה הובילו לפאניקה מוסרית בחברה.

בספטמבר 1984 החלה לפרסם מחלבת אנדרסון אריקסון את תמונותיהם של שני נערים שעקבותיהם אבדו בשני מקרים נפרדים (1982 ושנת 1984) בשעה שחילקו עיתונים בעיר דה מוין, במדינת איווה. בעקבות פרסום זה התרחבה תוכנית לפרסום תמונות ילדים נעדרים על קרטוני חלב לעבר שיקגו ומדינת קליפורניה.

בהמשך המועצה הלאומית לבטיחות ילדים השיקה תוכנית בשם "תוכנית הילדים הנעדרים של קרטוני החלב" ברחבי ארצות הברית שבמסגרתה פורסמו תמונות ילדים אלה על קרטוני חלב. תמונות ילדים נעדרים פורסמו גם על קרטוני פיצה, ושקיות לנשיאת מצרכים, אך קרטוני החלב היו המקום הנפוץ ביותר לפרסום ילדים נעדרים. עד שנת 1985 700 מתוך 1800 מחלבות עצמאיות פרסמו תמונות ילדים נעדרים. אין נתונים ברורים אודות כמה ילדים נמצאו בעקבות פרסומים אלה.

איתן פץ היה אחד מהילדים הראשונים שהופיעו על קרטוני חלב, ומהמפורסמים שבהם. ב-1979 במנהטן נעלם פץ בן ה-6 לאחר שהיה בדרכו לתחנת המתנה להסעה של בית ספרו. בשעה שנעדר לא הייתה קיימת בארצות הברית תוכנית לאומית לאיתור ילדים נעדרים. 38 שנים לאחר היעדרותו, הורשע אדם ברציחתו.

## בתרבות
בשנת 1990 יצא לאור הספר "The Face on the Milk Carton" (הפנים על קרטון החלב) שעובד לאחר מכן לסרט טלוויזיוני, והיה לרב מכר.

בשנת 1993 הוציאה להקת סול אסיילם את השיר Runaway Train שהוידאו קליפ שלו כלל תמונות אמיתיות של ילדים נעדרים כהשראה שהגיעה מקרטוני החלב.

משנת 2011 פעיל צמד הזמרים שנקרא ילדי קרטוני החלב 

## קישורים חיצוניים
* א.ל המילטון, The children on the milk carton: Before AMBER alerts, authorities searched for missing kids through a national carton campaign, באתר the vintage news, 21 דצמבר 2017

## הערות שוליים

קטגוריה:ילדים שנעלמו
Confide in Me

**Confide in Me** (בעברית: **בטח בי**) הוא סינגל שהוקלט על ידי הזמרת-יוצרת האוסטרלית קיילי מינוג, מתוך אלבומה החמישי, Kylie Minogue. השיר יצא לאור ב-29 באוגוסט 1994, כסינגל הראשון והפותח מתוך האלבום.

השיר הגיע למקום הראשון במצעד שבטורקיה, והשני במצעד הסינגלים הבריטי.

## רקע וכתיבה
השיר נכתב על ידי אדוואר בארטון, דייב סימן וסטיב אנדרסון והופק על ידי ברדר אין דה רית'ם. השיר הוא שיר בסגנון הטריפ הופ, המשלב בתוכו גם את סגנון האינדי-פופ. השיר נכלל באלבום האוסף השני של קיילי מינוג, .

בנוסף לכך, זכה השיר למעמד הכסף בבריטניה, על סך מכירות של 200,000 עותקים.

## וידאו קליפ
הווידאו קליפ הנלווה שצולם לשיר הועלה לערוץ ה-Vevo של קיילי מינוג ב-6 באוגוסט 2014. הקליפ בוים על ידי פול בויד. בקליפ ניתן לראות את מינוג לובשת שלל תלבושות שונות. לאורכו של הקליפ ניתן לראות משפטים שונים הקשורים לנושא השיר.

נכון לפברואר 2022, מונה הצפיות של הקליפ עומד על כ-6.9 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי קיילי מינוג
קטגוריה:שירים באנגלית
קטגוריה:שירי טריפ הופ
קטגוריה:סינגלים שהגיעו למקום הראשון במצעד הסינגלים האוסטרלי
יעקב בריהון

**יעקב בריהון** (נולד ב-6 ביולי 1993) הוא כדורגלן ישראלי המשחק בעמדת הקשר ההתקפי.

## קריירת מועדונים
בריהון נולד בראשון לציון, למשפחה יוצאת אתיופיה. למד בבית הספר היסודי "ידלין". התחיל לשחק כדורגל בקבוצת ילדים במודיעין שהפעילה מכבי תל אביב. בגיל 13 הצטרף לא.ס. רמת אליהו, וכשהיה בן 16 הצטרף למחלקת הנוער של הפועל ראשון לציון.

ב-5 במאי 2012 ערך את הופעת הבכורה שלו בקבוצה הבוגרת של הפועל ראשון לציון, כשפתח בהרכב בהפסד 1–2 למכבי פתח תקווה בליגת העל. לקראת גיוסו לצה"ל לא הצליח בריהון להשיג מעמד של ספורטאי פעיל ולכן מיעט לשחק. ב-28 בינואר 2014 הבקיע בריהון את שער הבכורה שלו בקריירה, בניצחון 1–0 על הפועל קטמון ירושלים במסגרת גביע המדינה. בעונת 2015/2016 הפך לשחקן הרכב קבוע והיה למלך שערי הקבוצה עם 13 שערים ב-35 משחקים בליגה הלאומית.

ב-13 ביוני 2016 חתם בריהון בבית"ר ירושלים. ב-30 ביוני 2016 ערך את הופעת הבכורה שלו במדי הקבוצה, בתיקו 0–0 נגד סלובודה טוזלה במסגרת מוקדמות הליגה האירופית. ב-6 במאי 2017 כבש בריהון את שער הבכורה שלו בקבוצה, בניצחון 5–1 על בני סכנין, ואת עונת 2016/2017 הוא סיים עם שני שערים ב-20 הופעות בליגת העל. בעונת 2017/2018 כבש שני שערים ב-15 הופעות, ובעונת 2018/2019 הבקיע שני שערים ב-16 הופעות.

ב-10 ביולי 2019 חתם בריהון לשלוש שנים במועדון ספורט אשדוד, ששילמה עבורו 300 אלף שקלים בנוסף ל-50% מסך העברתו הבאה. ב-30 ביולי ערך את הופעת הבכורה שלו במועדון, כשנכנס כמחליף בניצחון 3–2 על הפועל תל אביב בגביע הטוטו.

ב-4 באוקטובר 2024 חתם בריהון בהפועל תל אביב.
## תארים
;הפועל תל אביב
* גביע הטוטו (ליגה לאומית): 2024/2025

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:ראשון לציון: כדורגלנים
קטגוריה:כדורגלני הפועל ראשון לציון
קטגוריה:כדורגלני בית"ר ירושלים
קטגוריה:כדורגלני מועדון ספורט אשדוד
קטגוריה:כדורגלני הפועל תל אביב
קטגוריה:ישראלים שנולדו ב-1993
מרכז המודיעין הלאומי (מקסיקו)

ממוזער|סמל ראשוני
**מרכז המודיעין הלאומי של מקסיקו** (בספרדית: **Centro Nacional de Inteligencia**) היא סוכנות הביון והביטחון העיקרית של מקסיקו. המרכז הוקם בפועל בדצמבר 2018 לאחר פירוק המרכז לחקירה וביטחון לאומי. הסוכנות מהווה לסוכנות אזרחית של הממשלה הפדרלית האחראית למודיעין אסטרטגי וטקטי והיא כפופה למזכירות לביטחון והגנה אזרחית, הגוף הממשלתי האחראי לביטחון פנים במקסיקו.

בין תחומי האחריות של המרכז הוא להציע אמצעים למניעה, הרתעה, השלמה והשבתה של סיכונים ואיומים, העלולים להפר את הריבונות, יציבות המוסדות הלאומיים, המשטר הדמוקרטי או את שלטון החוק במדינה. זהו גוף לאיסוף מודיעין מיוחד שמטרתו לספק הערכות לתהליכי קבלת ההחלטות הקשורים לתכנון וביצוע אסטרטגיה, מדיניות ופעולות בענייני ביטחון לאומי.

## היסטוריה
מרכז המודיעין הלאומי הוקם רשמית ב-30 בנובמבר 2018 והחליף את המרכז לחקירה וביטחון לאומי, כאשר נכנסו לתוקף הרפורמות בחוק הארגוני אודות המינהל הציבורי הפדרלי; לאחר פירוק קודמו בהצעתו של הנשיא אנדרס מנואל לופז אוברדור, הארגון החדש נטל על עצמו את תפקידיו, אך עתה המודיעין היה בפיקוחו של המזכירות לביטחון הציבור והגנת האזרח, תוך שמירה על התפקידים שנקבעו לארגון הקודם בחוק הביטחון הלאומי.

## משימות
הסמכויות ותחומי האחריות של המרכז נתמכים בסעיף 19 של "חוק הביטחון הלאומי" וכוללים:
# הפעלת משימות מודיעיניות כחלק ממערכת הביטחון הלאומי התורמת לשמירה על שלמותה, יציבותה וקביעותה של המדינה המקסיקנית, לקיים את הממשל ולחזק את שלטון החוק;
# מתן מידע על תהליך שנוצר על ידי פעילותה, לגבש מסקנות ספציפיות הנגזרות מהערכות מודיעין מתאימות, על מנת לשמור על ביטחון המדינה
# הכנת מחקרים על האופי הפוליטי, הכלכלי, החברתי ואחרים הקשורים לביטחון המדינה, כמו גם הכנת דו"חות הדרושים כדי להזהיר מפני סיכונים ואיומים על הביטחון הלאומי;
# הכנת הנחיות כלליות ותוכנית אסטרטגית בתחום המודיעין;
# הצעת אמצעים למניעה, הרתעה, בלימה ונטרול סיכונים ואיומים המבקשים לערער את הריבונות, המוסדות הלאומיים, הממשל הדמוקרטי ושלטון החוק;
# יצירת שיתוף פעולה בין-משרדי עם סוכנויות שונות של המנהל הציבורי הפדרלי, הרשויות הפדרליות וגופים עירוניים, תוך הקפדה מלאה על היכולת לסייע בשמירה על השלמות, היציבות ויציבות המדינה המקסיקנית;
# להציע למועצה לביטחון לאומי את הקמתן של מערכות שיתוף פעולה בינלאומיות, על מנת לזהות סיכונים אפשריים ואיומים על הריבונות והביטחון הלאומי;
# רכישה, ניהול ופיתוח מחקר והפצה מיוחדים של תקשורת אמינה של טכנולוגיית לתועלת הביטחון הלאומי של הממשלה הפדרלית וכן להגנה על תקשורת ועל מידע כזה שברשותה;
# הפעלת טכנולוגיית תקשורת מיוחדת ומאובטחת עבור הממשלה;
# אספקת סיוע טכני לכל אחד מהגופים הממשלתיים המיוצגים במועצה לביטחון לאומי, בהתאם להסכמים שאומצו בה
# יישום החלטות וצווים של המועצה לביטחון לאומי, מזכיר ביטחון הציבור והנשיא.

## ראשי המרכז

## קישורים חיצוניים
* 

## הערות שוליים

קטגוריה:מקסיקו: צבא וביטחון
מרכז המודיעין הלאומי (ספרד)

**מרכז המודיעין הלאומי** (בספרדית: **Centro Nacional de Inteligencia**, בראשי תיבות: **CNI**) היא סוכנות המודיעין הרשמית של ספרד, הפועלת כסוכנות הביון והביטחון. המטה שלה ממוקם בכביש המהיר A-6 ליד מדריד. המרכז הוא יורשו של המרכז הגבוה למודיעין והגנה והמרכז הגבוה למודיעין הביטחוני ומהווה מיזוג של שני גופים אלה. אזורי היעד העיקריים של המרכז הם צפון אפריקה ודרום אמריקה והוא פועל ביותר מ-80 מדינות. התקציב הרשמי של CNI לשנת 2018 הוא כ-282,000,000 אירו. המרכז מהווה חלק של קהילת המודיעין הספרדית.
## מטרות ומשימות
המטרה המרכזית של המרכז היא לספק לממשלת ספרד את כל המידע הדרוש כדי למנוע ולהימנע מכל סיכון או איום המשפיעים על עצמאותה או שלמותה של ספרד, האינטרסים הלאומיים שלה, מוסדותיה ושלטון החוק בה. באותו אופן, החוק קובע כי המטרות הספציפיות של CNI ייקבעו ויאושרו מדי שנה על ידי מועצת השרים. מטרות אלה יכללו במסמך סודי המכונה "הנחיות המודיעין".

מלבד שליטה גופית זו של המרכז על ידי מועצת השרים, קיימת גם בקרה של הרשות השופטת, בהתחשב בעובדה שפעילויות מסוימות מחייבות התערבות כזו. שליטה זו מתבצעת על ידי שופט של בית המשפט העליון הספרדי, שנבחר ברוב מיוחס. במובן זה, פעולות הדורשות אישור קודם של בית המשפט הן אלה הנוגעות לאיסור על תקשורת, כניסה ורישום בבית או בכתובות של ארגונים, או כל פגיעה אחרת בזכויות היסוד שניתנו על ידי החוקה הספרדית של 1978 .

## היסטוריה
שירות המודיעין הספרדי הראשון נוצר בשנת 1935, אך מלחמת האזרחים בספרד שיתקה את ההתפתחות בתחום זה. מרד הסטודנטים בסוף שנות ה-60 הניע את הקמתו של ארגון ארצי לאיסוף מודיעין, והוקם השירות המרכזי לתיעוד (Servicio Central de Documentación, SECED), שהוקם בשנת 1972 והיה לגוף מודיעין וביטחון. בשנת 1976 הוקם המרכז הגבוה למודיעין והגנה (Centro Superior de Información de la Defensa ,CESID) שפורק ב-1977 ומוזג עם ה-SECED והפיקוד העליון של שירות המודיעין הצבאי (הספרדית: *Servicio de Información del Alto Estado Mayor* ,SIAEM).

בשנת 2002 הוקם מרכז המודיעין הלאומי כגוף אזרחי לענייני ביון.

## מנהלי CESID/CNI
* חוסה מריה בורגון לופז-דוריגה (1977–1979)
* חררדו מריניאס (1979–1980)
* נרקיסו קאררס (1980–1981)
* אמיליו אלונסו מנגלו (1981–1995)
* פליקס מירנדה (1995–1996)
* חאווייר קלדרון (1996–2001)
* חורחה דסקלר מנזנדו (2001–2004)
* אלברטו סאיז קורטס (2004–2009)
* פליקס סאנז רולדן (2009–2019)
* פס אסטבן לופס (2019–2022)
* אספרנסה קסטליירו (2022 - הווה)
## קישורים חיצוניים

*  
* פורטל Intelpage.info (בספרדית)
## הערות שוליים

קטגוריה:ספרד: צבא וביטחון
קטגוריה:ארגוני ביון
אוליב

**אוליב** היא רשת מלונות ישראלית, בבעלותו של איש העסקים עמית פורת.
## היסטוריה
פורת הוא בן למשפחה העוסקת בחקלאות ולאם אשר הקימה את וילת האירוח הראשונה בישראל. הוא הקים לאחר שחרורו מצה"ל חברת סטארט-אפ בתחום התוכנה והמלונאות. לאחר מכירת החברה בשנת 2009, הקים פורת בשנת 2010 את רשת "אוליב", שהחלה דרכה כרשת ניהול אירוח כפרי, עם ניהול של מתחמי תיירות כפרית בגליל. בשנת 2016 הקים פורת את המותג Olive in the city, במסגרתו מפעילה רשת מלונות אוליב מלונות שונים גם במרכזי ערים בישראל.

מאז 2016 התפתחה הרשת לניהול וחכירה של מלונות נוספים וכיום ברשותה בתי מלון ומתחמי נופש הפרוסים ברחבי ישראל. מלונות הרשת מחולקים על פי קטגוריות בחירה שונות תחת המותג "החופש לבחור", כאשר האורחים יכולים לבחור בין סוגי חופשה שונים.

ב-2023 עברה החברה עיכוב הליכים.

## פריסת מלונות הרשת וחלוקה לקטגוריות
### חופשה כפרית
* כפר הנופש Olive על הכנרת – חוף גולן
* כפר הנופש Olive דולפין וילג' - שבי ציון

### חופשה אורבנית
* מלון Olive נהריה
* מלון The White House תל אביב
* מלון TLV 88 תל אביב
*מלון גורדון תל אביב
*מלון Beer Garden תל אביב

### מלונות יוקרה
* מלון Olive בגלבוע

## קישורים חיצוניים
*  בארכיון האינטרנט

## הערות שוליים

קטגוריה:רשתות בתי מלון ישראליות
מרי למברט

**מרי למברט** (באנגלית: **Mary Lambert**, נולדה ב-13 באוקטובר 1951) היא במאית קולנוע ווידאו קליפים אמריקאית. עבדה עם מוזיקאים ידועים, ובהם מדונה, ג'נט ג'קסון, דולי פרטון, דבי הארי, לייב, סטינג ועוד.

למברט אף ביימה עשרות סרטי אימה ובהם; "אגדה עירונית 3", "בית קברות לחיות" ועוד.

## ביוגרפיה
מרי למברט נולדה בהלנה, ארקנסו שבארצות הברית. אחותה היא בלאנש לינקולן. בראשית דרכה ביימה למברט את הקליפ "Like a Virgin". בין היתר ביימה סרטים כדוגמת "Rapid Eye Movements", "My Stepson, My Lover" וכדומה.

בהמשך הקריירה שלה ביימה למברט ווידאו קליפים רבים כדוגמת; "Material Girl", "La Isla Bonita", "Like a Prayer" וכדומה.

## פילמוגרפיה
### כבמאית
**Rapid Eye Movements* :1977
**The Go-Go's: Wild at the Greek* :1984
*1987: "סייסטה"
**Bobby Brown: His Prerogative* :1989
*1989: "בית קברות לחיות"
**Grand Isle* :1991
*1992: "בית קברות לחיות 2"
**Dragstrip Girl* :1994
**Face of Evil* :1996
**My Stepson, My Lover* :1997
**When You Believe: Music from 'The Prince of Egypt*' :1998
*1999: "מגרש מועדונים"
**The In Crowd* :2000
**Halloweentown II: Kalabar's Revenge* :2001
**Strange Frequency* :2001
*2005: "אגדה עירונית 3"
*2007: **
*2007: "עליית הגג"
**Miss South Pacific: Beauty and the Sea* :2011
**Mega Python vs. Gatoroid* :2011
**Presumed Dead in Paradise* :2014
**Fishing Pono: Living in Harmony with the Sea* :2014
*2016: "הרשימה השחורה" (פרק: "The Director")
*2021: "טירה לחג המולד"
*2023: "הכריסמס הטוב בחיי"

### כ[[במאי וידאו קליפים|במאית וידאו קליפים]]

## קישורים חיצוניים
* 

## הערות שוליים

קטגוריה:במאיות אמריקאיות
קטגוריה:במאים אמריקאים
קטגוריה:במאיות וידאו קליפים
קטגוריה:במאיות טלוויזיה אמריקאיות
קטגוריה:במאי טלוויזיה אמריקאים
קטגוריה:במאיות קולנוע אמריקאיות
קטגוריה:במאי וידאו קליפים אמריקאים
קטגוריה:אמריקאיות שנולדו ב-1951
קטגוריה:אמריקאים שנולדו ב-1951
מריה תרסה, נסיכת ספרד (1882–1912)

**מריה תרסה, נסיכת ספרד** (בספרדית: **María Teresa de Borbón y Habsburgo-Lorena**; 12 בנובמבר 1882 - 23 בספטמבר 1912) הייתה נסיכה ספרדית, ובתו של אלפונסו השנים עשר, מלך ספרד.

## ביוגרפיה
מריה תרסה נולדה ב-12 בנובמבר 1882 במדריד, לאלפונסו השנים עשר, מלך ספרד ולמריה כריסטינה, ארכידוכסית אוסטריה, בתם של קרל פרדיננד, ארכידוכס אוסטריה ואליזבת פרנציסקה, ארכידוכסית אוסטריה. בשנת 1885 מת אביה, וכעבור חצי שנה נולד אחיה אלפונסו השלושה עשר.

ב-12 בינואר 1906 התחתנה מריה תרסה עם פרדיננד, נסיך בוואריה, ממנו נולדו לה 3 ילדים.

ב-23 בספטמבר 1912 מתה מריה תרסה במדריד, כתוצאה משבץ מוחי, והיא בת 29 בלבד.

## משפחתה
ב-12 בינואר 1906 התחתנה מריה תרסה עם פרדיננד, נסיך בוואריה, ממנו נולדו לה 4 ילדים:
* לואיס אלפונסו מספרד (1906–1983)
* חוסה אאוחניו מספרד (1909–1966)
* מריה דה לאס מרסדס מספרד (1911–1953)
* מריה דל פילאר מספרד (1912–1918)

## אילן יוחסין

## קישורים חיצוניים

* 

קטגוריה:משפחת המלוכה הספרדית
קטגוריה:בית בורבון
קטגוריה:ילידות 1882
קטגוריה:נפטרות ב-1912
יחסי גאורגיה–פולין

**יחסי גאורגיה–פולין** הם היחסים שבין **[[גאורגיה]]** ל**[[פולין|רפובליקת פולין]]**.
ממוזער|שמאל|אנדרטה בפולין לזכר החיילים הגאורגים שנפלו על אדמת פולין
[ממוזער|שמאל|שדרה על שם נשיא פולין [לך קצ'ינסקי ואשתו מריה קצ'ינסקה בבאטומי שבגאורגיה]]

## היסטוריה
התיעוד הראשון של היחסים בין המדינות הוא מהמאה ה-15, כשקונסטנטין השני, מלכה של ממלכת כארתלי (שהייתה במיקום הגאוגרפי של גאורגיה), שלח משלחת דיפלומטית לאלכסנדר יגיילו, מלכה של פולין.

שנים לאחר מכן, מלך פולין יאן סובייסקי ניסה להתחיל אף הוא ביחסים דיפלומטיים עם גאורגיה.

במאה ה-17 השתתפו גאורגים רבים במלחמות תחת הנהגתם של מצביאים פולניים.

בוגדן גורדז'סקי, גאורגי במוצאו, היה האחראי על הקשר בין יאן השני קז'ימייז', מלך פולין, לממלכת פרס, ולאחריו גם בין המלך יאן סובייסקי לממלכת פרס.

בזמן עצמאותה הראשונה והקצרה של גאורגיה, בשנת 1920, נחתמה "ברית פולין-גאורגיה"  בין שתי המדינות, שהחזיקה עד לשנת 1921.

שתי המדינות החלו לקיים יחסים הרשמיים ב-28 באפריל 1992.

בזמן מלחמת גאורגיה–רוסיה, בשנת 2008, תמכה פולין בתוקף בגאורגיה. נשיא פולין, לך קצ'ינסקי, טס לטביליסי יחד עם עוד מספר נשיאים של מדינות מזרח אירופאיות כדי למחות נגד ההתעצמות הצבאית הרוסית באזור.

לאחר שאירעה מתקפת סייבר על שרתי משרד החוץ של גאורגיה, אישר משרד החוץ הפולני למשרד החוץ הגאורגי לפרסם הודעות באתר האינטרנט שלו.

## [[נציגות דיפלומטית]]
לגאורגיה יש שגרירות הממוקמת בוורשה.

לפולין יש שגרירות הממוקמת בטביליסי.

שתי המדינות הן חברות מלאות במועצת אירופה.

## קישורים חיצוניים

*שגרירות גאורגיה בוורשה(פעיל בגאורגיה ובפולין בלבד)
*שגרירות פולין בטביליסי
*אתר משרד החוץ הגאורגי על היחסים עם פולין

קטגוריה:ערכים ללא קטגוריות פיזיות - יחסי חוץ
יחסי אנגולה–ניגריה

**יחסי אנגולה–ניגריה** הם היחסים שבין **[[אנגולה|רפובליקת אנגולה]]** ל**[[ניגריה|רפובליקה הפדרלית של ניגריה]]**.

## היסטוריה
היחסים בין אנגולה לניגריה הם חזקים וממושכים, בעיקר לאור העובדה ששתי המדינות מייצרות ומייצאות נפט. שתי המדינות חברות באופ"ק, באיחוד האפריקאי, ובארגונים משותפים נוספים.

## שיתוף פעולה כלכלי
בשנת 2016 עמד היקף הסחר בין שתי המדינות על 2 מיליון דולר בשנה. הייצוא של ניגריה לאנגולה עמד על 442,000 דולר, והייצוא של אנגולה לניגריה עמד על 1.56 מיליון דולר.

## פרשת ההסגרה
ממשלת אנגולה עצרה בספטמבר 2007 את הנרי אוקאה הניגרי, מנהיג תנועת הגרילה "התנועה למען שחרור הדלתא של הניז'ר" ("Movement for the Emancipation of the Niger Delta") , ארגון המורדים הגדול ביותר בניגריה, באשמת העברה וסחר בנשק. הוא נלכד כשהגיע לשדה התעופה של לואנדה, בירת אנגולה, וניסה לעלות על מטוס במטרה לברוח לדרום אפריקה. בין אנגולה לניגריה אין הסכם הסגרה, בעיקר בשל העובדה שבניגריה עדיין יש עונש מוות, ובאנגולה לא מסגירים חשודים למדינות בהם הם עלולים להיענש בעונש מוות.

ב-21 בנובמבר הסכים ראש ממשלת אנגולה, ז'וזה אדוארדו דוש סנטוש, להסגיר את אוקאה לניגריה, אך משפטנים יעצו לממשלה לשקול את העניין שוב.

בינואר 2008 הודיע היועץ המשפטי לממשלה כי עדיין לא הוחלט האם אנגולה תסגיר את אוקאה.

ב-15 בפברואר 2008 הוסגר אוקאה סופית לניגריה. הוא הובא למשפט, שוחרר ב-13 ביולי 2009, נעצר שוב ב-2 באוקטובר 2010 והובא שוב למשפט. ב-21 בינואר 2013 הורשע ב-13 כתבי אישום שונים ונשלח ל-24 שנות מאסר.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי ג'מייקה–יפן

ממוזער|שגרירות ג'מייקה בטוקיו
**יחסי ג'מייקה–יפן** הם היחסים שבין **[[ג'מייקה]]** ל**[[יפן]]**.

## היסטוריה
היחסים הרשמיים בין המדינות כוננו ב-16 במרץ 1964.

נכון לשנת 2016, ישנם כ-316 אנשים ממוצא ג'מייקני שגרים ביפן, וכ-200 יפנים שמתגוררים בג'מייקה.

## נציגויות דיפלומטיות
* יפן מיוצגת בג'מייקה בדרג השגרירות באמצעות שגרירות רשמית שהיא מחזיקה בקינגסטון, בירת המדינה.
* ג'מייקה מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה.

## קישורים חיצוניים

*שגרירות יפן בג'מייקה
*משרד החוץ של יפן

## הערות שוליים

קטגוריה:ערכים ללא קטגוריות פיזיות - יחסי חוץ
יחסי סוריה–סרביה

**יחסי סוריה–סרביה** הם היחסים שבין **[[סוריה|הרפובליקה הערבית הסורית]]** ל**[[סרביה|רפובליקה של סרביה]]**.

## יחסי המדינות
סוריה היא חברה בארגון המדינות הבלתי-מזדהות, וסרביה היא משקיפה בארגון.

רוב הסרבים הגרים בסוריה הן נשים שנשואות לסורים. נכון ל-2012, משרד החוץ הסרבי אומד את מספרן בכמה מאות. רוב הנישואין קרו בשל היחסים הקרובים שהיו בזמן שלטון הקומוניזם בין מדינות ערב ובין מדינות קומוניסטיות כמו יוגוסלביה.

במחצית הראשונה של 2013, ביקשו 432 פליטים מסוריה מקלט בסרביה, בשל מלחמת האזרחים בסוריה.

## [[נציגות דיפלומטית]]
לסרביה יש שגרירות הממוקמת בדמשק.

לסוריה יש שגרירות הממוקמת בבלגרד.

## קישורים חיצוניים
*שגרירות סרביה בדמשק
*שגרירות סוריה בבלגרד
*משרד החוץ הסרבי על היחסים עם סוריה

## הערות שוליים

קטגוריה:ערכים ללא קטגוריות פיזיות - יחסי חוץ
יחסי רואנדה–רוסיה

**יחסי רואנדה–רוסיה** הם היחסים שבין **[[רואנדה|רפובליקת רואנדה]]** ל**[[רוסיה|פדרציה הרוסית]]**.

## היסטוריה
ב-30 ביוני 1962, יום לפני שרואנדה זכתה בעצמאות מבלגיה, שלחה ברית המועצות מברק לקיגאלי, בירתה של רואנדה, ובו הכירה ברואנדה כמדינה ריבונית עצמאית והציעה לה להחיל ביניהן יחסים דיפלומטיים.

היחסים הרשמיים בין המדינות החלו בפועל ב-17 באוקטובר 1963.

רואנדה הכירה ברוסיה בינואר 1992, מיד לאחר התפרקות ברית המועצות.

ב-2003 ביקש שר החוץ של רואנדה עזרה רפואית מרוסיה והסביר כי ברואנדה יש רופא אחד על 50,000 חולים, וכי ב-1989 ברית המועצות הבטיחה לסייע רפואית לרואנדה. הסיוע בסוף לא יצא לפועל בשל בעיות תקציביות.

## [[נציגות דיפלומטית]]
שגרירות רואנדה במוסקבה נסגרה בשנת 1995 בשל קשיים כלכליים, ושגריר רואנדה בגרמניה היה גם שגריר רואנדה ברוסיה. במרץ 2013 נפתחה מחדש השגרירות במוסקבה.

לרוסיה יש שגרירות הממוקמת בקיגאלי.

## קישורים חיצוניים

*שגרירות רואנדה במוסקבה

## הערות שוליים

קטגוריה:ערכים ללא קטגוריות פיזיות - יחסי חוץ
הופלוסוכוס

**הופלוסוכוס** (שם מדעי: *Hoplosuchus*) הוא סוג קדום של זוחל דמוי-תנין שחי בסוף תור היורה. המאובנים שלו נמצאו בפארק המונומנט הלאומי דינוזאור שבתצורת מוריסון ביוטה בשנת 1926 בידי החוקר צ'ארלס ו' גילמור.

מאובנים נוספים באורך 50 ס"מ התגלו באריזונה אך צורת השימור הגרועה מקשה על הזיהוי המדויק ולא ברור אם השתייך לסוג זה.

ממאובני תנינאים זה נמצא רק פרט אחד באורך 20 ס"מ, ייתכן שהיה פרט צעיר מאוד. הוא היה בעל גוף קל וצר עם רגליים ארוכות והיה כנראה מותאם לריצה. הוא דמה במראה להספרוסוכוס מתור הטריאס והיה בעל 2 שורות של אוסטאודרם על גבו. לא נמצאה גולגולת של היצור אך נראה שהיה אוכל-כול או טורף שניזון מחרקים וחולייתנים קטנים.

כמה חוקרים סוברים שהיה קרוב לסדרה של התנינים הצמחוניים Aetosauria.
## קישורים חיצוניים

קטגוריה:בעלי חיים שתוארו ב-1926
קטגוריה:טקסונים שתוארו בידי צ'ארלס ו. גילמור
קטגוריה:בעלי חיים שחיו ביורה עליון באמריקה הצפונית
קטגוריה:דמויי תנינאים מהיורה
קטגוריה:מאובני טקסונים שתוארו ב-1926
פלשז'ולצה

**פלשז'ולצה** (בהונגרית: **Felsőzsolca**) היא עיירה במחוז בורשוד-אבאוי-זמפלן שבצפון מזרח הונגריה.

## יהודי פלשז'ולצה
היהודים הראשונים התיישבו בעיירה בתחילת המאה ה-18. ברשות הקהילה היה בית תפילה ותפקד בה שוחט ששימש גם כשליח ציבור. ילדי הקהילה למדו בבית הספר היהודי במישקולץ.

בשנת 1939 גויסו מספר גברים יהודים לעבודות כפייה במסגרת צבאית. ובמאי 1944, כחודשיים לאחר כניסת הצבא הגרמני להונגריה, הועברו יהודי המקום לאלשוז'ולצה. ביוני נלקחו לבית חרושת ללבנים במישקולץ ומשם, יחד עם כל יהודי המחוז, שולחו למחנה ההשמדה אושוויץ.

לאחר המלחמה חזרו 12 יהודים ששרדו לעיירה ועזבו את המקום תוך זמן קצר.

בית קברות יהודי קיים במקום עד היום ובו כ-23 קברים

## ערים תאומות
לפלשז'לוצה יש ברית ערים תאומות עם הערים הבאות:
* 
* 
* 
* 
* 
* 

## לקריאה נוספת
*פנקס הקהילות הונגריה, עמוד 426–427
*פלשוז'ולצה, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 324. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

## קישורים חיצוניים

* 
* 
* 

## הערות שוליים

קטגוריה:הונגריה: ערים
קטגוריה:קהילות יהודיות שהושמדו בשואה
קטגוריה:מחוז בורשוד-אבאוי-זמפלן
קטגוריה:קהילות יהודיות בהונגריה
רואטוזאורוס

**רואטוזאורוס** (שם מדעי: *Rhoetosaurus*) הוא סוג של דינוזאור מקבוצת הזאורופודים אשר חי ביורה התיכון שלפני 167–171 מיליון שנה. מאובניו התגלו ב-1926 בתצורות אבני חול בקווינסלנד, מזרח אוסטרליה, מבין הבודדים שבזאורופודים שנמצאו באוסטרליה. הוא נקרא על שם הטיטאן רואטוס  מהמיתולוגיה היוונית.

זאורופוד זה היה פרימיטיבי יחסית והיה קרוב מעט לוולקנודון מאפריקה והוא הגיע לאורך 15 מטרים ולמשקל של מעל 9 טונות. כמה חוקרים רואים במבנה עצמותיו דמיון לאלה של הצטיוזאוריים או של השונוזאורוס ורואים בו קרוב אליהם, אך לרוב הוא נחשב פרימיטיבי יותר. עם זאת הוא רחוק מהפרוזאורופודים ובשל גודלו נחשב לזאורופוד אמיתי.

## קישורים חיצוניים

קטגוריה:זאורופודה
קטגוריה:דינוזאורים שחיו ביורה תיכון
קטגוריה:דינוזאורים שחיו ביורה באוסטרליה
קטגוריה:מאובני טקסונים שתוארו ב-1926
אמוד

**אמוד** (בהונגרית: **Emőd**) היא עיירה במחוז בורשוד-אבאוי-זמפלן שבצפון מזרח הונגריה.

כמו כפרים רבים באירופה גם אוכלוסיית אמוד קטנה בעשרות השנים האחרונות מ-5,422 תושבים בשנת 1990 עד 4,702 תושבים בשנת 2022.

## היסטוריה

## יהודי אמוד
יהודים החלו להתיישב בעיירה באמצע המאה ה-19. הקהילה הייתה כפופה לקהילה היהודית במזוקבשד, אך היה לה שוחט משלה וכן בית כנסת. בשנת 1930 נמנו בקהילה 72 נפש.

בשנת 1944, כשנכנס הצבא הגרמני להונגריה, היו כבר רוב הגברים היהודים בשרות העבודה (עבודות כפייה ליהודים עבור הצבא ההונגרי) אלה שנותרו במקום הועברו לגטו מישקולץ ומשם שולחו למחנה ההשמדה אושוויץ.

אחרי המלחמה חזרו לעיירה רק שלושה יהודים ששרדו ועזבו את המקום תוך זמן קצר.

במקום היה בית קברות יהודי בסמוך לבית הקברות הרפורמי בעיר, אך כיום הוא אינו מטופל, מכוסה חלקית בעשביה ובמקום ניתן למצוא שברי קברים.

## לקריאה נוספת
*אמוד בפנקס הקהילות הונגריה, עמוד 156–157
*אמוד, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 38–39. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

## קישורים חיצוניים

* 
* 
* 

## הערות שוליים

קטגוריה:הונגריה: ערים
קטגוריה:קהילות יהודיות שהושמדו בשואה
קטגוריה:מחוז בורשוד-אבאוי-זמפלן
ארגונאוט (סוג)

**ארגונאוט** (שם מדעי: *Argonauta*) הוא סוג רכיכות ימיות מסדרת התמנונאים החיים בים הפתוח, היחיד ששרד מהמשפחה ארגונאוטיים. הסוג ידוע ממאובנים החל מהמיוקן והוא נקרא בידי קארולוס לינאוס ב-1758, על שם הארגונאוטים, גיבורים המיתולגיה היוונית, אשר נדדו בימים ולספינתם קראו "ארגו" (Argo).

## מאפיינים
בני הסוג קטנים יחסית ואורכם 10–30 ס"מ אצל הנקבות דו-צורתיות זוויגית הגדולות בצורה קיצונית מהזכרים המגיעים לאורך של רק 2 ס"מ. הזכרים יכולים להזדווג רק פעם אחת, בה הם משירים את זרוע המין שלהם, בעוד הנקבות מזדווגות פעמים רבות. אלו תמנונים מוזרים בעלי קונכייה המזכירה קונכיית צדפות ועושה אותם דומים לנאוטילוסיים, אך למעשה הם אינם קרובים. כמו לרוב התמנונים הם בעלי 8 זרועות, מקור חזק וקרני ועיניים גדולות.

הארגונאוטים ניזונים מיצורים קטנים כמו סרטנים, רכיכות אחרות, מדוזות וסלפיים אותם הם הורגים בנשיכתם הארסית. הם מתגוננים מאויבים באמצעות פליטת דיו כהה והנקבות יכולות להרעיד את קונכייתם ולאיים על אויביה או להתחבא בה, אם כי היא אינה קשיחה מספיק להגנה. למרות ההגנות התמנונים נטרפים בידי דולפינים, דגי טונה, מפרשניים, רעמתן כחלחל, צבי ים ויצורי ים שונים.

תמנונים אלה לא נחים כמעט על קרקעית הים או מפסיקים לצוף אך הזכרים ככל הנראה מתחבאים בין עלי קלפ ענקיים, מעשה שלא ידוע עליו הרבה.

## מינים
*אַרְגּוֹנָאוּטָה דּוֹגֶרֶת (*Argonauta argo*)
* *Argonauta hians*
* *Argonauta nodosus*
* *Argonauta nouryi*
* *Argonauta cornutus* - מין שמוטל בספק
* *Argonauta absyrtus* - נכחד
* *Argonauta itoigawa*i - נכחד
* *Argonauta joanneus* - נכחד
* *Argonauta oweri* - נכחד
* *Argonauta sismondai* - נכחד
* *Argonauta tokunagai* - נכחד

## קישורים חיצוניים

קטגוריה:טקסונים שתוארו בידי קארולוס לינאוס
קטגוריה:ערכים שבהם תבנית בריטניקה אינה מתאימה
קטגוריה:תמנונאים
קטגוריה:בעלי חיים שתוארו ב-1758
אלשוז'ולצה

**אלשוז'ולצה** (בהונגרית: **Alsózsolca**) היא עיר במחוז בורשוד-אבאוי-זמפלן שבצפון מזרח הונגריה.

אוכלוסיית אלשוז'ולצה קטנה מ-5,723 תושבים בשנת 1990 עד 5,553 תושבים בשנת 2021

## יהודי אלשוז'ולצה
הקהילה היהודית בכפר הייתה כפופה לקהילת אונוד ואת חלק משירותי הדת קיבלה מהקהילה היהודית הגדולה באזור בעיר מישקולץ שם גם למדו הילדים בבית הספר. 

בשנת 1930 היו בכפר 75 יהודים ובשנת 1944 היו 40 יהודים.

בשנת 1944 שולחו כל יהודי העיר למחנה ההשמדה אושוויץ ורק שלושה נותרו בחיים.

בכפר קיים עד היום בית קברות יהודי

## לקריאה נוספת
*פנקס הקהילות הונגריה, עמוד 156
*אלשוז'ולצה, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 37. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

## קישורים חיצוניים

* 
* 
* 

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:קהילות יהודיות בהונגריה
קטגוריה:מחוז בורשוד-אבאוי-זמפלן
קסנקנתוס

**קסנקנתוס** (שם מדעי:*Xenacanthus*) הוא סוג של דג דמוי-כריש נכחד שחי בין סוף הדבון לתור הטריאס והוא מהיצורים המעטים ששרדו את הכחדת פרם-טריאס. מאובניו נמצאו ברחבי העולם ובדומה לרוב דגי הסחוס נמצא בעיקר על סמך מאובני שיניים וקוצים מעטים על סנפיריו. נמצאו ממנו מינים רבים.

## מאפיינים
הקסנקנתוס דמה מעט לכריש אך היה קטן מאוד, באורך של מטר אחד בממוצע וככל הנראה חי במים מתוקים. הוא היה בעל סנפיר קדמי מוגבה ודק מאחורי עורפו והיה בעל סנפיר גב מפרשי שהזכיר מפרש של דגי קונגר, וככל הנראה נע בצורה דומה להם. הזנב היה מוארך וחסר אונות וסנפירי השת היו בשרניים.

הקסנקנתוס חי באגמים ובביצות, שם צד סרטנים ובעלי שריון קטנים בעזרת שיניו דמויות ה"וו" שנתפסו בחזקה בקורבנם.

## קישורים חיצוניים

* 
[ממוזער|מרכז|300px|השוואה של קסנקנתוס לאדם לצד [ארגנודוס והדגים *Semionotus* ו-*Chinlea*.]]

קטגוריה:בעלי חיים שתוארו ב-1848
קטגוריה:טקסונים שתוארו בידי היינריך ארנסט בייריך
קטגוריה:קסנקנתידה
קטגוריה:בעלי חיים שחיו בדבון
קטגוריה:בעלי חיים שחיו בטריאס
קטגוריה:מאובני טקסונים שתוארו ב-1848
קטגוריה:בעלי חיים שחיו בקרבון
קטגוריה:בעלי חיים שחיו בפרם
מרצדס-בנץ W111

**מרצדס-בנץ W111** (בגרמנית: **Mercedes-Benz W111**) היא מכונית סלון בעלת 4 דלתות מסדרת "Ponton-Mercedes", אשר יוצרה על ידי יצרנית הרכב הגרמנית **[[מרצדס-בנץ]]** בין השנים 1959–1968 בתצורת סדאן, ובין השנים 1961–1971 בתצורות קופה וקבריולה.

יוצרו 370,807 יחידות.

## תצורות "מרצדס-בנץ W111"
 
* 4 דלתות - סדאן.
* 2 דלתות - קופה.
* 2 דלתות - קבריולה.
### דגמי סדאן סדרה ראשונה (1959-1965)
* "220b".
* "220Sb".
* "220SEb".
### דגמי סדאן סדרה שנייה (1965-1968)
* "220S".
* "230S".

### דגמים
* "220Sedan" - יוצר בין אוגוסט 1959 - אוגוסט 1965. 
* "220S Sedan" - יוצר בין אוגוסט 1959 - אוגוסט 1965.
* "220SE Sedan" - יוצר בין אוגוסט 1959 - אוגוסט 1965.
* "220SE Coupé" - יוצר בין פברואר 1961 - אוקטובר 1965.
* "220SE Cabriolet" - יוצר בין ספטמבר 1961 - אוקטובר 1965.
* "230S Sedan" - יוצר בין יולי 1965 - ינואר 1968.
* "250SE Coupé" - יוצר בין ספטמבר 1965 - דצמבר 1967.
* "250SE Cabriolet" - יוצר בין ספטמבר 1965 - דצמבר 1967.
* "280SE Coupé " - יוצר בין נובמבר 1967 - מאי 1971. 
* "280SE Cabriolet" - יוצר בין נובמבר 1967 - מאי 1971. 
* "280SE 3.5 Coupé" - יוצר בין נובמבר 1967 - מאי 1971.
* "280SE 3.5 Cabriolet" - יוצר בין נובמבר 1967 - מאי 1971.

## גלריה

קובץ:1965 Mercedes 220 (13670648513).jpg | "מרצדס-בנץ W111", שנת 1965
קובץ:Tintes de otros años (2235072497).jpg | "מרצדס-בנץ W111"
קובץ:Mercedes-Benz W111 220S.JPG | "מרצדס-בנץ W111"
קובץ:Desfile de autos antiguos 154.JPG | "מרצדס-בנץ W111"
קובץ:Villemanoche-FR-89-Rassemblement 2014 des véhicules anciens-30.jpg | "מרצדס-בנץ W111"
קובץ:Mercedes Benz 220SE (1965).jpg | "מרצדס-בנץ W111", שנת 1965
קובץ:Mercedes230s.jpg | "מרצדס-בנץ W111"
קובץ:Mercedes-Benz 230S red 4-D fl.jpg | "מרצדס-בנץ W111"



קובץ:Mercedes SE Coupé.jpg | "מרצדס-בנץ W111"  דגם "SE" - קופה
קובץ:Nice old Merc (7156182987).jpg | "מרצדס-בנץ W111" - קבריולט
קובץ:Mercedes-Benz 280SE Convertible.jpg | "מרצדס-בנץ W111"  דגם "280SE"  - קבריולט
קובץ:1963 Mercedes Benz 220 SEb Coupe (14363886095).jpg | "מרצדס-בנץ W111"  דגם "SEb" קופה, שנת 1963
קובץ:Mercedes 220 SE W111C 4290615.jpg | "מרצדס-בנץ W111"  דגם "SE"  - קבריולט
קובץ:Mercedes Cabrio 250 SE Budapest 2005 092.jpg | "מרצדס-בנץ W111"  דגם "SE"  - קבריולט
קובץ:Paris - Bonhams 2016 - Mercedes-Benz 280 SE 3.5 litres coupé - Lino Ventura - 1971 - 004.jpg | "מרצדס-בנץ W111" קופה, דגם "SE" 
קובץ:1964 Mercedes-Benz W111 200 SEb Coupe Cockpit.jpg| "מרצדס-בנץ W111"  דגם "SEb" קופה, שנת 1964 - מבט לתא הנהג ולוח מחוונים


## ראו גם
* מרצדס-בנץ W108
* מרצדס-בנץ W110 
* מרצדס-בנץ W112
* מרצדס-בנץ W114
* מרצדס-בנץ W120
* מרצדס-בנץ W180

## קישורים חיצוניים
* דגמי סדאן  
* דגמי קופה וקבריולה  
*  
* אתר מרצדס-בנץ העולמי
* אתר מרצדס-בנץ ישראל

## הערות שוליים

קטגוריה:מכוניות סלון
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1959
W111
קטגוריה:כלי רכב גרמניים
קטגוריה:כלי רכב המיוצרים באוסטרליה
קטגוריה:כלי רכב המיוצרים בדרום אפריקה
קטגוריה:מכוניות סדאן